Diari Oficial de la Generalitat Valenciana


Sumari del DOGV 6632, del 18-10-2011 (2011/9903)

Notificació de la sentència dictada en el judici ordinari número 197/2009.
--------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9903


Organisme emissor
:   Jutjat de Primera Instància i Instrucció Número 2 de Sueca

Tipus de document
:   Edicte

Notificació de la sentència dictada en el judici ordinari número 197/2009. [2011/9903]  
Procediment ordinari - 000197/2009-J  
De: José Méndez Dios, María Mar Méndez Dios, Manuel Méndez Dios, María Carmen Méndez Dios i Antonio Méndez Dios.  
Procuradora: Noelia Bañón Mas.  
Contra: herència jacent d'Antonio Ferrero Cea, Enrique Francisco Osca herència jacent i Vicenta Botella Cubells.  
Procuradora: María Dolores Beltrán Alcázar.  
En aquest procediment ordinari número 197/2009 seguit a instàncies de José Méndez Dios, María Mar Méndez Dios, Manuel Méndez Dios, María Carmen Méndez Dios i Antonio Méndez Dios contra l'herència jacent d'Antonio Ferrero Cea, Enrique Francisco Osca herència jacent i Vicenta Botella Cubells, s'ha dictat la sentència que té l'encapçalament i part dispositiva, literalment, com segueix:  
  
«Sentència número 000085/2011  
Sueca, 3 de març de 2011  
Alberto Moral Prieto, magistrat jutge del Jutjat de Primera Instància número 2 de Sueca, he vist les actuacions del judici ordinari que se segueixen en aquest Jutjat amb el número 197/2009, on són parts demandants José, María-Mar, Manuel, María-Carmen i Antonio Méndez Dios, que han actuat representades per la procuradora Noelia Bañón Mas i dirigides per un lletrat, i són parts demandades, assistides per un lletrat i representades per la procuradora Dolores Beltrán Alcázar, Vicenta Botella Cubells i l'herència jacent d'Antonio Ferrero Cea (en rebel·lia), i atesos els següents:  
Dispositiva  
Estime de forma íntegra la demanda formulada per Noelia Bañón Mas, en representació de José, María-Mar, Manuel, María-Carmen i Antonio Méndez Dios, i dispose:  
1. Declarar que pertanyen als demandants José, María-Mar, Manuel, María-Carmen i Antonio Méndez Dios, per cinquenes parts intel·lectuals indivises, com a successors de María Josefa Dios de la Rosa, segons la declaració d'hereus atorgada en l'escriptura autoritzada el 19 de novembre de 2003 a Cerdanyola del Vallés (Barcelona) pel seu notari Teodoro López-Cuesta Fernández, amb número 3510 de protocol, i aquesta per títol de compravenda al demandat Antonio Ferrero Cea, en un document privat de data 20 de març de 1974, qui al seu torn havia adquirit en propietat en data i per un títol indeterminat, de la societat de guanys constituïda pels consorts Vicenta Botella Cubells i Enrique Francisco Osca, la finca urbana que en la declaració d'obra nova de l'edifici s'assenyala amb el número cinquanta, i que té la següent descripció:  
  
Número cinquanta. Habitatge situat a la planta alta segona de l'edifici Felipe II, radicat a Cullera, carrer del Replà de Sant Antoni i carretera del Castell. Té l'accés pel vestíbul i per l'escala que en parteix, assenyalat amb el número 4. Aquest habitatge pertany al tipus F del plànol i la porta d'entrada està assenyalada amb el número 9. Ocupa una superfície de 54 metres quadrats i confronta: entrant a l'edifici des de la carretera del Castell, per la dreta amb l'habitatge porta 8; per l'esquerra amb l'habitatge porta 10, tots dos del vestíbul 4; i pel fons amb l'habitatge porta 10 del mateix vestíbul, i en part amb el replà de l'escala per on té l'accés. La quota de comunitat en els serveis i elements és d'1,174 per cent.  
Referència cadastral: 0254894WC9395I9249JT.  
Registre de la Propietat de Cullera, i que s'ha de segregar de la finca 32592 (tom 911, llibre 519, folio 64) en què es constitueix l'edifici segons la declaració d'obra nova autoritzada el 25 de maig de 1971 a Cullera, pel seu notari José María Feliu Bauza, amb el número 376 de protocol.  
2. Declare que es procedisca a la segregació prèvia d'aquesta finca, amb la descripció assenyalada, o la que resulte amb millor o més detall de la inscripció registral, de la finca número 32844 (tom 911, llibre 519, foli 64), Registre de la Propietat de Cullera, adés esmentada, constituïda per la inscripció de la declaració d'obra nova de l'edifici atorgada en l'escriptura autoritzada el 25 de maig de 1971 a Cullera pel seu notari José María Feliu Bauza, amb el número 376 de protocol.  
3. Condemne els demandats a sotmetre's a les anteriors declaracions i a reconéixer aquest domini ple dels demandants.  
4. Ordenar a petició dels demandants la inscripció al Registre de la Propietat del domini així declarat, amb les rectificacions que pertoquen, i totes altres declaracions inherents per a la represa del tracte successiu registral.  
Tot això amb la imposició expressa de les costes a la demandada, l'herència jacent d'Antonio Ferrero Cea, i es declaren d'ofici les produïdes entre l'actora i Vicenta Botella Cubells i l'herència jacent d'Enrique Francisco Osca.  
Notifiqueu aquesta resolució a les parts i feu-los saber que s'hi pot interposar recurs d'apel·lació davant l'Audiència Provincial mitjançant escrit que haurà de presentar-se en aquest Jutjat en el termini dels cinc dies següents als de la seua notificació.  
Tot el qui pretenga interposar recurs contra sentències o interlocutòries que posen fi al procés o impedisquen la seua continuació, consignarà com a dipòsit 50 euros, si es tracta d'un recurs d'apel·lació.  
L'admissió del recurs requerirà, en el moment d'interposar-lo, si es tracta de resolucions d'interlocutòries, si es presenta un recurs de queixa, si es presenta la demanda de rescissió de sentència ferma en la rebel·lia i revisió, o si s'anuncia o prepara un recurs en la resta de casos, que s'haja consignat en l'entitat de crèdit oportuna i en el compte de dipòsits i consignacions obert a nom del Jutjat o del tribunal la quantitat objecte de dipòsit, cosa que s'haurà d'acreditar.  
  
Expediu i uniu testimoniança d'aquesta resolució a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme».  
I atés que el demandat esmentat, l'herència jacent d'Antonio Ferrero Cea, es troba en parador desconegut, expedisc aquest edicte a fi que valga de notificació de forma deguda.  
  
Sueca, 29 de juny de 2011.- La secretària judicial: Marta Jiménez Fueyo.